***מט.***

**הנודר מן המבושל** – מותר בצלי, בשלוק[[1]](#footnote-1), ומותר במעשה קדירה עבה.
**בצלי** – היינו באתרא שאין קוראים לו מבושל. באתריה דר' יאשיה קוראים לו מבושל ואסור בו[[2]](#footnote-2).

**קונם תבשיל שאיני טועם**[[3]](#footnote-3) - אסור בכל מה שמלפתים בו את הפת. והיינו בכל מיני תבשיל.
וכגון; מעשה קדירה רך, ובביצה אפילו מגולגלת. ואסור בצלי ובשלוק ובמבושל, ובהיטריות הרכות[[4]](#footnote-4).
אבל מותר במעשה קדירה עבה בא"י[[5]](#footnote-5), ובביצה טורמיטא, ובדלעת רמוצה.
**היטריות הנ"ל** – לתי' א' ברכות, לרבא ב"ע בגוויה דקרא, לרבא אף בקרא.[[6]](#footnote-6)

**הנודר ממעשה קדירה** – אין אסור אלא ממעשה רתחתה.
**אמר קונם היורד לקדירה שאיני טועם** – אסור בכל המתבשלין בקדירה.

**הנודר ב"חג"** – לריו"ח שמיני עצרת בכלל להקל ולהחמיר, משום לשון בנ"א אף שאין כך לשון תורה,
ולרי יאשיה, להירושלמי אזלינן לחומרא[[7]](#footnote-7), ולהבבלי ס"ל כריו"ח.

***מט:***

**אדם נידון** – לרבנן בר"ה, לר' יוסי בכל יום.
**להתפלל במשך השנה על חולים ועל רבנן התשושים** – לרבנן לא מצלינן, לר"י מצלינן והכי נהוג.

**אכילת דייסא** – בא"י לא אכלו עם לחם, בבבל כן.
רב חסדא נסתפק אי דייסת חיטים בלחם חיטים, ושעורים בשעורים, או להיפך.
רבא אכל דייסא בחסיסי.[[8]](#footnote-8)
דייסא באצבע בסים, וכ"ש בתרי אצבעות או שלושה.
כדאי ללכת לאכילת דייסא עד פרסה, ולבשר שור ג' פרסאות.

**רוק שאחר האוכל**– לא יפלוט בפני רבו, מלבד אחר קרא ודייסא.
**שנים האוכלים מקערה אחת**, י"א שעדיף באצבעות וי"א שעדיף בהוצא.[[9]](#footnote-9)
**כלופסין** (תאנים קשות לעיכול) – יש נמנעין מאכילתם ויש שמעדיפים זאת.
**תרדין**– מצהיבים פנים אף בלא מלח, וכ"ש במלח.

**הנהגות שונות.**

רבי יהודה היה מפנה גופו בכ"ד בתי כסא ביום משום בריאות.
ר"י ור"ש לא נמנעו מלשאת בעצמם ברה"ר כלי לשבת עליו.
ראוי להדר בלבושו בשעה שמתפלל.
ר"י בירך בשעה שהתכסה במעילו "ברוך שעטני מעיל".
ר"י לא רצה ליהנות מהעולם הזה.

1. היינו לא בשל כל צרכו. בבשל יותר מדאי, אסור, שכך הוא בלשון בני אדם. [↑](#footnote-ref-1)
2. ס"ד דטעמיה דר"י משום דלא אזיל בתר לשון בנ"א, וכן סובר הירושלמי בדעתו, אבל בבבלי מסקינן דטעמו משום דכך היה הלשון במקומו. [↑](#footnote-ref-2)
3. והוא הדין שאיני אוכל. [↑](#footnote-ref-3)
4. היינו דלעת, דחולים מלפתין בו. ועיין להלן. [↑](#footnote-ref-4)
5. שאין מלפתין בו. בבבל שהיו מלפתין בו, אסור. [↑](#footnote-ref-5)
6. ומשום דתלוי בטיבול החולים, לתי' א' מטבלים רק ברך, לת"ב רק בגוויה, לת"ג חולים היינו רבנן דלא קשה להו כלל הדלעת. ומ"מ גם לרבא האיסור רק ברכין כדתניא להדיא בהיטריות הרכות, דאל"ה אין אוכלים אותו בפת. וקצ"ב לפ"ז מאי נפ"מ בין ת"א לת"ג. [↑](#footnote-ref-6)
7. נדר שלא יטעום בחג, אסור אף בשמ"ע, נשבע שיטעום בחג, חייב לטעום בחג עצמו. [↑](#footnote-ref-7)
8. קמח של קליות. [↑](#footnote-ref-8)
9. קליפת עץ. [↑](#footnote-ref-9)